CELEX: 32010D0183
Language: sl
Date: 2010-02-16 00:00:00
Title: 2010/183/: Sklep Sveta z dne 16. marca 2010 o spremembah Odločbe 2009/459/ES o zagotovitvi srednjeročne finančne pomoči Skupnosti Romuniji

30.3.2010   
            
            
               SL
            
            
               Uradni list Evropske unije
            
            
               L 83/19
            
         SKLEP SVETA
   z dne 16. marca 2010
   o spremembah Odločbe 2009/459/ES o zagotovitvi srednjeročne finančne pomoči Skupnosti Romuniji
   (2010/183/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 332/2002 z dne 18. februarja 2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic (1) in zlasti drugega pododstavka člena 5 v povezavi s členom 8 Uredbe,
   ob upoštevanju predloga, ki ga je po posvetovanju z Ekonomsko-finančnim odborom podala Komisija,
   ob upoštevanju naslednjega:
   
               (1)
            
            
               Z Odločbo 2009/458/ES (2) je Svet odločil, da se Romuniji odobri vzajemna pomoč. Z Odločbo 2009/459/ES (3) je Svet odločil, da se Romuniji zagotovi srednjeročna finančna pomoč.
            
         
               (2)
            
            
               Zaradi obsega in intenzivnosti gospodarske recesije, ki je prizadela Romunijo, je treba ponovno obravnavati predvidene pogoje gospodarske politike za izplačilo obrokov finančne pomoči, tako da se upošteva učinek krčenja realnega BDP, ki je večje od pričakovanega.
            
         
               (3)
            
            
               Zato je treba Odločbo 2009/459/ES ustrezno spremeniti –
            
         SPREJEL NASLEDNJI SKLEP:
   Člen 1
   V Odločbi 2009/459/ES se člen 3(5) spremeni, kakor sledi:
   
               1.
            
            
               besedilo točke (a) se nadomesti z naslednjim:
               
                           „(a)
                        
                        
                           izvajanje jasno določenega srednjeročnega fiskalnega programa tako, da se javnofinančni primanjkljaj zmanjša na stopnjo, ki ni višja od referenčne vrednosti 3 % BDP iz Pogodbe, in sicer v časovnem okviru in s konsolidacijo, ki sta v skladu s priporočili Sveta Romuniji, sprejetih v postopku v zvezi s čezmernim primanjkljajem;“;
                        
                     
         
               2.
            
            
               besedilo točke (b) se nadomesti z naslednjim:
               
                           „(b)
                        
                        
                           sprejetje in izvrševanje letnih proračunov za leto 2010 in naslednja leta, skladno s konsolidacijo iz dodatnega memoranduma o soglasju;“.
                        
                     
         Člen 2
   Ta sklep začne učinkovati z dnem uradnega obvestila.
   Člen 3
   Ta sklep je naslovljen na Romunijo.
   Člen 4
   Ta sklep se objavi v Uradnem listu Evropske unije.
   
      V Bruslju, 16. marca 2010
      
         
            Za Svet
         
         
            Predsednica
         
         E. SALGADO
      
   
   
      (1)  UL L 53, 23.2.2002, str. 1.
   
      (2)  UL L 150, 13.6.2009, str. 6.
   
      (3)  UL L 150, 13.6.2009, str. 8.